b'\n_START_ARTICLE_\nPekka Turpeinen (pormestari)\n_START_PARAGRAPH_\nPekka Edvard Turpeinen (13. kes\xc3\xa4kuuta 1874 Oulu \xe2\x80\x93 29. marraskuuta 1941 Oulu) oli suomalainen tuomari joka toimi Tornion ja Oulun pormestarina. _NEWLINE_Turpeisen vanhemmat olivat kauppias Johan Turpeinen ja Ulrika Elvira Vilander. H\xc3\xa4n p\xc3\xa4\xc3\xa4si ylioppilaaksi Oulun lyseosta 1892 ja opiskeli Helsingin yliopistossa suorittaen ylemm\xc3\xa4n hallintotutkinnon 1898 ja yleisen oikeustutkinnon 1900. Turpeinen sai varatuomarin arvon 1903._NEWLINE_Turpeinen toimi l\xc3\xa4\xc3\xa4ninkonttoristina Oulussa 1895\xe2\x80\x931905 ja h\xc3\xa4n oli Tornion pormestari 1905\xe2\x80\x931910 ja Oulun kunnallispormestari 1910\xe2\x80\x931918. Viimeksi Turpeinen oli Kemin tuomiokunnan tuomarina vuodesta 1918 alkaen._NEWLINE_Pekka Turpeinen oli naimisissa 1931\xe2\x80\x931940 pankkivirkailija Anna Helena Lindforsin kanssa joka kuoli talvisodan aikana Oulun pommituksessa 1. tammikuuta 1940 saatuaan syd\xc3\xa4nhalvauksen pommin r\xc3\xa4j\xc3\xa4hdyksen s\xc3\xa4ik\xc3\xa4ytt\xc3\xa4m\xc3\xa4n\xc3\xa4.'